KOMISIJOS SPRENDIMAS
2008 m. gegužės 30 d.
iš dalies keičiantis Sprendimą 2008/377/EB dėl tam tikrų apsaugos priemonių, susijusių su klasikiniu kiaulių maru Slovakijoje
(pranešta dokumentu Nr. C(2008) 2262)
(Tekstas svarbus EEE)
(2008/419/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (1), o ypač į jos 10 straipsnio 4 dalį,
kadangi:
(1)
Slovakijoje buvo klasikinio kiaulių maro protrūkių, kurie prekybos kiaulėmis ir tam tikrais kiaulienos produktais požiūriu gali kelti grėsmę kitų valstybių narių kiaulių bandoms.
(2)
2008 m. gegužės 8 d. priimtas Komisijos sprendimas 2008/377/EB dėl tam tikrų apsaugos priemonių, susijusių su klasikiniu kiaulių maru Slovakijoje (2), kad būtų sustiprintos priemonės, kurių Slovakija ėmėsi pagal 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (3).
(3)
1964 m. birželio 26 d. Tarybos direktyvos 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (4), 2 straipsnio 2 dalies p punkte „kraj“ apibrėžiamas kaip Slovakijos administracinis regionas, kurio plotas ne mažesnis kaip 2 000 km2 ir kurį tikrina kompetentingos institucijos.
(4)
Remiantis kompetentingų institucijų atliktų epidemiologinių tyrimų Slovakijoje rezultatais, tikslinga numatyti, kad apsaugos priemonės, susijusios su klasikiniu kiaulių maru Slovakijoje, būtų taikomos tam tikriems administraciniams regionams („kraj“).
(5)
Todėl Sprendimą 2008/377/EB reikėtų atitinkamai iš dalies pakeisti.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2008/377/EB priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2008 m. gegužės 30 d.